**,,DĖL NEVYRIAUSYBINIŲ ORGANIZACIJŲ IR BENDRUOMENINĖS VEIKLOS STIPRINIMO 2017-2019 METŲ VEIKSMŲ PLANO ĮGYVENDINIMO 2.3. PRIEMONĖS „REMTI BENDRUOMENINĘ VEIKLĄ SAVIVALDYBĖSE“ ĮGYVENDINIMO ROKIŠKIO RAJONO SAVIVALDYBĖJE APRAŠO PATVIRTINIMO**

2018 m. birželio 29 d. Nr.

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, ir Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 25 d. įsakymu Nr. A1-259 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2,3 priemonės “Remti bendruomeninę veiklą savivaldybėse“ įgyvendinimo aprašo patvirtinimo“ pakeitimo“ (Lietuvos Respublikos socialinės apsaugos ir darbo ministro 2018 m. gegužės 30 d. įsakymo Nr. A1-245 redakcija), Rokiškio rajono savivaldybės taryba n u s p r e n d ž i a:

1. Patvirtinti Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Rokiškio rajono savivaldybėje aprašą (pridedama).

2.Pripažinti netekusiu galios Rokiškio rajono savivaldybės tarybos 2017 m. liepos 28 d. sprendimą Nr. TS-146 „Dėl nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3. priemonės „ Remti bendruomeninę veiklą savivaldybėse“ įgyvendinimo Rokiškio rajono savivaldybėje aprašo patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolanta Jasiūnienė

**SPRENDIMO PROJEKTO ,,DĖL NEVYRIAUSYBINIŲ ORGANIZACIJŲ IR BENDRUOMENINĖS VEIKLOS STIPRINIMO 2017-2019 METŲ VEIKSMŲ PLANO ĮGYVENDINIMO 2.3. PRIEMONĖS „REMTI BENDRUOMENINĘ VEIKLĄ SAVIVALDYBĖSE“ ĮGYVENDINIMO ROKIŠKIO RAJONO SAVIVALDYBĖJE APRAŠO PATVIRTINIMO**

**AIŠKINAMASIS RAŠTAS**

**Sprendimo projekto tikslas ir uždaviniai.**

Patvirtinti Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3. priemonės „Remti bendruomeninę veiklą savivaldybėse“ įgyvendinimo Rokiškio rajono savivaldybėje aprašą.

**Šiuo metu esantis teisinis reglamentavimas**.

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašu (toliau- Aprašas), patvirtintu Lietuvos Respublikos socialinės apsaugos ir darbo ministro 2018 m. gegužės 30 d. įsakymu Nr. A1-245 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės “Remti bendruomeninę veiklą savivaldybėse” įgyvendinimo aprašo patvirtinimo” pakeitimo”.

**Sprendimo projekto esmė.**

Bendruomeninės veiklos rėmimas savivaldybėse – tai tęstinė Socialinės apsaugos ir darbo ministerijos inicijuojama priemonė, kurios pagalba rajone vyksta nemažai kultūrinių, švietėjiškų renginių, tvarkomos viešos erdvės, įgyvendinamos kitos visuomenės iniciatyvos. Socialinės apsaugos ir darbo ministro įsakymu lėšos priemonei įgyvendinti skiriamos savivaldybėms pagal jose praėjusiais kalendoriniais metais gyvenamąją vietą deklaravusių gyventojų skaičių, remiantis Registrų centro einamųjų metų sausio 1 d. duomenimis. Šiemet rajonui skirta 21 234 eurų suma. Lėšos seniūnijoms numatoma paskirstyti administracijos direktorius įsakymu, vienai seniūnijai skiriant ne mažiau kaip 500 Eur, o likusią dalį – proporcingai pagal jose gyvenamąją vietą deklaravusių gyventojų skaičių. Savivaldybės aprašas keičiamas, nes patvirtinta nauja jį reglamentuojančio teisės akto redakcija.

**Finansavimo šaltiniai – nereikalingi.**

**Galimos pasekmės, priėmus siūlomą tarybos sprendimo projektą:**

**Teigiamos** – sudaryta **galimybė įgyvendinti** veiklas, tenkinančias socialinius bendruomeninių ir kitų nevyriausybinių organizacijų, religinių bendruomenių ir bendrijų poreikius.

**Neigiamos** -neigiamų pasekmių nenumatoma.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė